கலிபோர்னியம்(III) குளோரைடு

கலிபோர்னியம்(III) குளோரைடு (Californium(III) chloride)  CfCl3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். கலிபோர்னியம் ஆக்சைடு (Cf2O3) மற்றும் கலிபோர்னியம் ஆலைடுகளான கலிபோர்னியம் புளோரைடு (CfF3), கலிபோர்னியம் அயோடைடு (CfI3) சேர்மங்களைப் போல இதிலும் கலிபோர்னியம் +3 என்ற ஆக்சிசனேற்ற நிலையில் உள்ளது.

தயாரிப்பு 
கலிபோர்னியம்(III) ஆக்சைடுடன் ஐதரசன் குளோரைடைச் சேர்த்து வினைபுரியச் செய்து கலிபோர்னியம்(III) குளோரைடு தயாரிக்கப்படுகிறது. 
Cf2O3 + 6 HCl → 2 CfCl3 + 3 H2O

பண்புகள்

வேதிப் பண்புகள் 
500 பாகை செல்சியசு வெப்பநிலை வரை கலிபோர்னியம்(III) குளோரைடை சூடுபடுத்தினால் இது நீராற்பகுப்புக்கு உட்பட்டு கலிபோர்னியம் ஆக்சிகுளோரைடைக் கொடுக்கிறது.

இயற்பியல் பண்புகள் 
கலிபோர்னியம்(III) குளோரைடு நீரில் கரையும். இதனால் Cf3+ மற்றும் Cl− அயனிகள் உருவாகின்றன. மரகதப் பச்சை நிறத்தில் காணப்படும் இந்த உப்பு அறுகோண வடிவத்தில் படிகமாகிறது. கலிபோர்னியம்(III) குளோரைடு வலிமையான கதிரியக்கப் பண்பை வெளிப்படுத்துகிறது.

மேற்கோள்கள் 

கலிபோர்னியம் சேர்மங்கள்
குளோரைடுகள்